Maudhui: Hali hiyo imesababisha maeneo hayo kuwa katika hatari ya kukosa kabisa uthabiti na amani na maelfu ya watu katika nchi kama vile Nigeria , Mali,Chad ,Burkina Faso na Niger wameachwa bila makao .

Ufaransa  ambayo imekuwa mstari wa mbele kuzisaidia nchi hizo kukabiliana na makundi mbali mbali ya wapiganaji pia imeonekana kushindwa katika kuleta utulivu katika eneo hilo . 

Hali huenda ikawa mbaya zaidi kwa sababu ya kifo cha aliyekuwa rais wa Chad Idriss Deby ambaye alikuwa mojawapo ya viongozi wanaotegemewa kupambana na kundi la Boko Haram ambalo limekuwa likizihangaisha  nchi za Nigeria , Chad ,Niger na Burkina faso .

Mashambulizi yalianza lini?

Mashambulio dhidi ya  jeshi na raia katika eneo lote yanatokea kila mara na yameongezeka  licha ya uwepo wa maelfu ya wanajeshi kutoka nchi zote zilizoathiriwa pamoja na Ufaransa. Mwaka wa 2019  kulikuwa na idadi kubwa zaidi ya vifo vya kila mwaka kutokana na mzozo wa silaha katika eneo la Sahel tangu 2012. 

Hali imezidi kuwa mbaya na hata kuanza kuyaathiri mataifa ya Afrika magharibi ambayo hapo awali yalionekana kuwa salama . 

Silaha zinatoka wapi?

Kuendelea kwa mapigano nchini Libya kumesababisha kutokuwepo kwa serikali thabiti  kumudu mipaka ya nchi hiyo na maeneo ya Sahel na hivyo basi silaha  hatari  zimezidi kupatikana katika mikono ya makundi mbalimbali ya wapiganaji . 

Kundi la Boko Haram limejiingiza katika ushirikiano na mitandao ya kimataifa ya ugaidi na kuendelea kufanya mashambulizi nje na ndani ya Nigeria huku serikali ya taifa hilo ikionekana kushindwa kuchukua hatua madhubuti za kuwahakikishia raia wake usalama .

Katika shambulizi moja lililosababisha vifo vya wanajeshi 89 wa Niger mwaka wa 2019  ,Ufaransa pia ilijipata ikisajili maafa ya wanajeshi wake baada ya helikopta ya kijeshi kuanguka  nchini Mali mwezi Novemba mwaka huo . 

Katika maeneo ya taifa la Mauritania makundi yenye silaha kali yameendelea kufanya mshambulizi dhidi ya maafisa wa usalama na hata kushikilia miji na sehemu zenye  barabara muhimu katika maeneo ya mipakani .

Tatizo...\nMaudhui yaliyotangulia yanaweza kufupishwa kama ifuatavyo:
Mataifa  kadhaa ya eneo la Sahel  - sehemu ya mataifa kadhaa ya afrika ya kati na magharibi yaliyo jangwani  yapo mashakani kwa sababu ya tishio la usalama kutoka kwa makundi mbali mbali yaliyojihami .